Sinasabing an saiyang mga rawitdawit butingtingon na paglaladawan kan mga eksperensyang saiyang ibinubuyagyag, siring sa nahihiling sa duwang mukna niya, an "Halaman" asin "Bonsai" na nagluwas nang pirmi sa mga antolohiya. Bilang, piksyonista, si Tiempo hararom magpahayag. An saiyang lenggwahe sa pagsurat "magayon magladawan na dai napipiripit sa sobrang detalye". Siya matagom na impluensya sa lantad nin literatura sa Ingles sa Filipinas. Katuwang an saiyang agom na si Edilberto K. Tiempo, kan taon 1962 sinda nagtogdas kan Silliman National Writers Workshop sa Dumaguete City, na nagprodyusir kan magkakapirang mga mahuhusay na mga parasurat sa Filipinas.